24 S. VISSERING 



Ad alia me vocat huius diei solennitas et placitum.legis, quae praecipit 

 ut enarrem huius nostrae Academiae, me Rectore Magnifico, fata. In 

 quibus, ut sunt res humanae, adversa commixta prosperis fuere. 



Amplissimos Viros Curatores salvos habemus. Quod eximie laetamur, 

 memores, hoc anno Academico ineunte nuntium ad nos pervenisse, Te, 

 spectatissime VAN EWIJCK, gravi et vix superabili morbo laborare. Placuit 

 Deo optimo carissimum caput servare familiae , academiae , patriae : nee 

 minus gratulamur nobis hoc insigne bonum, quod Tu, postquam Tibi 

 visum fuisset , bene per quadraginta et amplius annos de patria merito , 

 vacationem a re publica petere 67 ) , tamen non deposueris nostrarum rerum 

 curam, et dilectum Tibi multis nominibus Ultraiectum migrans, tamen 

 non desisteres hanc Lugdunensem Academiam antique amore complecti. 

 Accipe pro hoc Tuo beneficio grati omnium auimi ut etiam pro his 

 pollicear testimonium. 



Tu quoque mihi compellandus es , illustrissime VAN LINBURG STIRUM. 

 Vereor ut Tuae modestiae gratum faciam; nolo tamen non commemorare 

 hoc loco, Regi nostro, Magno Duci Luciburgi, visum esse, Tua merita 

 amplioribus Coronae Querceae insignibus decorare 68 ). Quo, quam gratum 

 nobis omnibus huius oppidi civibus fecerit , vix est ut dicam , quippe qui 

 Te suspicimus et diligimus virum bonum et integrum, Consulem stre- 

 nuum , indefessum , affabilem , nihil moleste ferentem , ubi vel urbi vel 

 cuivis civium prodesse possis. Te Consule diu fruatur civitas Leidensis; 

 Te Curatore Academia. Et 'Vos omnes diu incolumes habeat, Viri 

 Amplissimi. Pergite, ut facitis, nos benevolentia Vestra complecti, com- 

 modis Academiae providere, eamque ornatissima supellectile instruere et 

 amplificare. 



Haud item pepercit huic Clarissimo Ordini, neque adeo illi iuvenum 

 florenti coronae dira mors. E commilitonibus unuin desideramus, sed 

 ilium fratri coniunctissimo , amicis , aequalibus et praeceptoribus dilectissi- 

 mum, ALBERTEM LEONARDUAI VAN MIEROP, I. C., lenta tabe confectum 60 ). 



